== I fransk tjeneste ==
Han var søn præst, sidst i [[Badenweiler]] Martin Biermann (ca. 1600-1664, gift 2. gang 1638 med Anna Maria Pappus, enke efter præst Johann Caspar Pfeil i [[Botzingen]]) og Barbara Stocker (død ca. 1637). Sin skoledannelse afsluttede han 18 år gammel i [[Strasbourg]]. Familien var fattig, så at Conrad Biermann som ungt menneske selv måtte søge sig udveje til at skabe sin lykke. [[1654]] kom han da i tjeneste hos den franske diplomat [[Charles d'Avaugour]], der var udsendt for at forlige [[Sverige]] og [[Kongeriget Polens krone|Polen]]. Tillige med sin herre fulgtes han med [[Karl 10. Gustav|Carl X Gustav]], traf sammen med [[Johan 2. Kasimir Vasa af Polen|den polske konge]], var øjenvidne til [[Slaget ved Warszawa|slaget]] ved [[Warszawa|Warschau]] og overgik ved gesandtens død i tjeneste hos dennes efterfølger, [[Hugues de Terlon]]. Denne fik interesse for sin underordnede og skaffede ham udnævnelse til sekretær ved gesandtskabet. Med Terlon kom han [[1658]] til København, blev bekendt med [[Joachim Gersdorff]], der opfordrede ham til at gå i dansk tjeneste, og blev forlovet med Anna Knopf (Knoff) (ca. 1648 – 25. juli 1669 i København), eneste datter af tolder, senere tolddirektør og [[amtmand]] i [[Norge]] [[Daniel Knopf]] (1614-1687) og Elisabeth Verens (Wærn) (1617-1669). Skønt han [[1660]] beskikkedes af [[Ludvig 14. af Frankrig|Ludvig XIV]] til at bestyre forretningerne i Sverige under gesandtens fraværelse, skaffede Terlon ham dog tilladelse til at træde tilbage, og [[1. januar]] [[1661]] aflagde han sin ed til [[Frederik 3.|Frederik III]]. [[3. marts]] 1661 stod hans bryllup; men ægteskabet varede kun til 25. juli 1669, da hustruen døde.
Titler Samfund Historie